เงินบาทเปิดตลาด 30.42/44
ธนาคารซีไอเอ็มบีไทย รายงาน เงินบาทเปิดตลาดเช้านี้ที่ 30.42/44 ปรับตัวอ่อนค่าหลังเงินทุนไหลออก
25 พ.ค. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้ที่ 30.42/44 ปรับตัวอ่อนค่าหลังเงินทุนไหลออก
นักบริหารเงินธนาคารซีไอเอ็มบีไทย กล่าวว่า เงินบาทเปิดตลาดเช้านี้ที่ระดับ 30.42/44 บาท/ดอลลาร์ ปรับตัวอ่อนค่าจากช่วงปิดตลาดเย็นวานนี้ที่ระดับ 30.39/41 บาท/ดอลลาร์ โดยเคลื่อนไหวในทิศทางเดียวกันกับค่าเงินในภูมิภาค เนื่องจากการไหลออกของเงินทุนต่างประเทศหลังต่างชาติเริ่มเทขายหุ้น ผนวกกับปัจจัยหนุนเงินดอลลาร์แข็งค่า 
"(เงินบาท)อ่อนค่าลง บ้านเราเริ่ม out ต่างชาติขายหุ้น และ settlement ดอลลาร์ในตลาดยังดูมี support อยู่" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 81.98/82.04 เยน/ดอลลาร์ ปรับตัวอ่อนค่าจากระดับ 81.81/85 เยน/ดอลลาร์ ส่วนเงินยูโรอยู่ที่ระดับ 1.4043/4047 ดอลลาร์/ยูโร ปรับตัวอ่อนค่าจากระดับ 1.4079/1.4082 ดอลลาร์/ยูโร 
นักบริหารเงิน คาดว่า ทิศทางการเคลื่อนไหวของเงินบาทในวันนี้จะอยู่ในกรอบระหว่าง 30.40-30.50 บาท/ดอลลาร์